open-index/open-wikipedia-markdown huggingface dataset:
Ezina ekinez egina (Nafarroa Oinez 90)

**Ezina ekinez egina** 1990ko urriaren 14an Lizarran ospatutako Nafarroa Oinez ekitaldiaren abesti ofiziala izan zen. Bertan Lizarrako dultzainarien doinuarekin batera hainbat nafar ospetsuk abestu zuten: Iñaki Perurena, Miguel Indurain, Aurora Beltrán eta El Drogas abeslariak, Kuko Ziganda eta Turrillas maisua (Osasunaren ereserkiaren egilea).

## Kanpo estekak 
* *Ezina ekinez egina* abestiaren bideoklipa entzungai
Talcahuano

**Talcahuano** Txileko komuna eta portu-hiri bat da, Concepcióngo probintzian dagoena, izen bereko badiaren ertzean. 92,3 km², 171.383 biztanle ditu (2002).

[thumb||200px|ezkerrera|**Talcahuano** komuna [Biobío eskualdea|Biobío eskualdean.]]

## Ekonomia 
Jarduera handiko portua izateaz gainera, itsas armadaren base garrantzitsua dago bertan. Merkataritza-, arrantza- eta industria-gunea: janari-industria, petrolio-findegiak, altzairugintza, kimika-industria.

## Kanpo estekak 
*  Talcahuano udalaren webgunea
* thno.info
* ASMAR - Astillero de Talcahuano

## Erreferentziak
Puerto Montt

**Puerto Montt** Txileko hegoaldeko komuna eta hiria da. Los Lagos eskualdeko eta Llanquihue probintziako hiriburua da. 2010ko erroldaren arabera 236.000 biztanle ditu.

## Klima 

## Erreferentziak 
## Kanpo estekak 
*  PuertoMonttChile.cl
Good bye, Lenin!

***Good bye, Lenin!*** 2004. urteko Alemaniako pelikula bat da.

## Istorioa 
Berlinen, 1989. urtean kokatzen da film hau. Familia bateko egunerokotasuna deskribatzen da pelikula honetan eta kritika sutsua egiten dio garai horretako sozialismoari. Izan ere, filmean ikusten den moduan, Berlingo harresia suntsitzear dago eta kontraesanez beteriko gizartea da.

thumb|ezkerrera|Berlingo bateratze aurreko irudi ospetsua.
Familia honen eguneroko bizitzan agerian geratzen da epe horretako arazoak eta zailtasunak. Alde batetik aldaketaren nahia eta beste aldetik honek ekarri dezakeen arazoak aztertzen dira. Sozialismoaren neurri zorrotzen kritika egiten da eta aldi berean kontsumorako nahia eta honek ekarri ahal dituen kontraesanak ere agerian geratzen dira.

Baina film honek ez digu bakarrik garai horretako arazoei buruz hitz egiten, familien arteko harremanez ere hitz egiten digu, elkarbizitzan gertatzen diren arazoei buruz, hain zuzen. Hau da, belaunaldien arteko gatazkak, komunikazio eza, elkarbizitzaren zailtasunak, besteak beste, aztertzen ditu.

## Aktoreak 
* Daniel Brühl : Alexander Kerner
* Katrin Sass : Christiane Kerner
* Maria Simon : Ariane Kerner
* Txulpan Khamatova : Lara
* Florian Lukas : Denis Domaschke
* Alexander Beyer : Rainer
* Burghart Klaussner : Robert Kerner
* Michael Gwisdek : Klapprath
* Christine Schorn : Schäfer andrea
* Jürgen Holtz : Ganske jauna
* Jochen Stern : Mehlert jauna
* Stefan Walz : Sigmund Jähn
* Eberhard Kirchberg : Dr. Wagner
* Hans-Uwe Bauer : Dr. Mewes
* Nico Ledermueller : Alexander Kerner (11 urte)

## Kritikak 
Zuzendariak lan trebea egin zuen film honetan, kritika eta umorea batuz. Gidoia ere ezin hobea da eta aktoreen lana ere bikaina da. Ikusteko arina da eta garai horretako arazoen hausnarketa egiteko erraztasuna ematen du.

Amaitzeko esan liteke, ez daukagula aukera askorik Alemaniako epe hori deskribatzen duten filmik ikusteko, beraz, aukera ezin hobea da zuzendariak ematen diguna. Aldi berean barre egiteko aukera ere bada, izan ere, familia honetan gertatzen diren zailtasunak ezagunak dira ikuslegoarentzat.

## Sinopsia 
Emakume komunista sutsu bat koman sartzen da 1989an, Berlingo Harresia erori baino lehentxeago. Zortzi hilabete geroago esnatzen da, eta semeak ahalegin guztiak egiten ditu gertatutakoaren berri izan ez dezan, horrek trauma larria eragingo diolakoan.

## Kanpo estekak 
* Webgune ofiziala
Magnolia lore-handi

**Magnolia lore-handia** edo, gehienetan, **magnolia** soilik (*Magnolia grandiflora*) *Magnolia* generoko zuhaitza da, berez Amerikako Estatu Batuetako hego-ekialdekoa, baina mundu osoko parke eta lorategietan hedatua dagoena.

Izen generikoa, *Magnolia*, Montpellierko Lorategi Botanikoaren Pierre Magnol zuzendariaren omenez du zuhaitzak. Izen espezifikoak, *grandiflora*k, loreen tamaina handiari egiten dio erreferentzia.

## Ezaugarriak 
Hosto iraunkorreko zuhaitz bikaina da, eta 25 m garai izan daiteke.
Kono eitea du magnoliak, eta adaburua zabala eta hostotsua da. Hazkunde motela du, eta bizia luzea.

### Zurtoina – Azala 
Zurtoina motza da. Azala grisa da, eta plaka txikitan zartatua.

### Hostoak 
Hostoak bakunak, alternatuak, larrukarak, obalak eta handiak dira; berde ilun distiratsuak gainaldetik, eta argiagoak azpialdetik.

### Loreak 
Magnoliak lehenbiziko landare loredunak izan ziren, segur aski; hortaz, lore motarik primitiboena dute, zuhaitzetakoetan primitiboena.

Loreak zuriak, oso handiak eta usaintsuak dira, eta bi-lau egun bakarrik irauten dute.

### Fruituak 
thumb|ezkerrera|150px|Fruitua.
Oboideak (pinaburu formakoak) eta gorrixkak dira fruituak.

## Habitata 
Magnolia, jatorriz, iparramerikarra da, eta XVIII. mendean ekarri zuten Europara.

Klima epela du berezkoa.

## Erabilera 
Apaingarri gisa erabiltzen da parke eta lorategietan; izan ere, eite dotorea eta hostotza iraunkorra du, eta udan loratzen da.

## Erreferentziak 
* Artikulu honen edukiaren zati bat Botanika.wikispaces.com webgunetik hartu da, CC BY-SA 3.0 lizentziapean.

## Ikus, gainera 
* 1060 Magnolia
Merindadeetako Hautes Elkarteak

**Merindadeetako Hautes Elkarteak** —**Amaiur** izen orokorraz ezagunak— (berezko izena, gaztelaniaz: *Agrupaciones Electorales de Merindad*, *AEM*) 1979ko Nafarroako Parlamenturako hauteskundeetan aurkeztutako koalizio abertzale eta ezkertiarrak izan ziren. Aurkezten ziren merindadeetan, alderdi bakoitza bakarrik aurkeztuz gero, ordezkaritzarik lortuko ez zutela aurreikusita, abertzale eta ezketiarren ordezkaritza ziurtatzeko helburuarekin eratu ziren. Hautes elkarte horietan Herri Batasuna (HB), Euskadiko Ezkerra (EE) eta Euskadiko Mugimendu Komunista (EMK) erakundeetako militanteek parte hartzen zuten, independienteez gain.

## Emaitzak 
Emaitzei dagokienez, bosgarren izan ziren, 17.282 bozka (%6,81), 7 eserleku eta diputatu nagusi bat (Jesús Bueno Asín) eskuratuz. Merindadeka, emaitzak ondoko hauek izan ziren:

* **Agrupación Electoral de Tierra Estella (AETE)**; Lizarrako merindadean: 6.407 boto eta 2 eserleku (Xabier Antoñana eta Ricardo González).
* **Agrupación Electoral Orhi Mendi**; Zangozako merindadean: 5.954 boto eta 3 eserleku (Jesús Bueno Asín, Miguel Pedroarena eta Jesus Unziti).
* **Agrupación Electoral Popular de la Merindad (AEPM)**; Erriberriko merindadean: 4.921 boto eta 2 eserleku (Mauricio Olite eta Javier Ortigosa).

## Erreferentziak 
## Kanpo estekak
Atzipen sekuentzial

Informatikan, ** atzipen sekuentzialak** esan nahi du elementu multzo bat atzitzen dela aurretik zehaztutako ordena jakin batean (elementuak banaka atzitzen dira, bata bestearen ondoren). Kasu batzuetan, atzipen sekuentziala da datuak atzitzeko modu bakarra, kasete-zinta batean, adibidez. Baina, beste kasu batzuetan, atzipen-metodo aukeratua izan daiteke, datu sekuentzia bat ordenan prozesatzeko asmoz, esate baterako.

Datu-egituretan, esaten da egitura batek ** atzipen sekuentziala** duela egituraren osagaiak zehaztutako ordenan bakarrik atzitu ahal badira. Ohiko adibidea zerrenda estekatua da.

## Kanpo estekak
Programazio konkurrente

** Programazio konkurrentea** hainbat ataza interaktibo aldiberean exekutatzea da. Ataza hauek programa bakar batek sortutako prozesu edo exekuzio-hariak multzo bat izan daitezke . Atazak prozesatzeko unitate zentral bakar batean exekutatu ahal dira (multiprogramazioa), hainbat prozesadoretan edo ordenagailu banatuen sare batean. Programazio konkurrentea programazio paraleloarekin erlazionatua dago, baina enfasi gehiago jartzen du atazen arteko elkarrekintzan. Honela, prozesuen arteko elkarrekintza edo komunikazioen sekuentzia zuzena eta prozesu edo ataza guztiek partekatzen dituzten baliabideen atzipen koordinatua diziplina honen gakoak dira.

Eremu honetako aitzindariak Edsger Dijkstra, Per Brinch Hansen eta C. A. R. Hoare izan ziren.

## Kanpo estekak
Logika konputazional

** Logika konputazionala** informatikara aplikatutako logika matematikoa da. Oro Har, funtsezkoa da honen erabilera zenbait mailatan: zirkuitu konputazionaletan, programazio logikoan eta Algoritmoen analisian eta algoritmoen optimizazioan (aldi baterako baliabideetan eta baliabide espazialetan).

## Konputazio zirkuituak 
Ordenagailu bateko abstrakzio maila txikiena seinale elektriko ezberdinei erantzuten dieten zirkuitu elektronikoz osatuta dago, logika boolearraren ereduak jarraitzen ditu, hau da, ematen zaion sarrera seinalearen arabera balio bat itzultzen duten ate logikoak. Oso sistema konplexuak osatu daitezke oinarrizko zortzi ate logikoekin : AND, OR, Inverter, bufferra, NAND, NOR, XOR eta XNOR. Hauek denak ikur batez etabalio taula batez adierazten dira. besterik gabe den kokatzen diren leku sarrera posible guztiak eta balio eman esanak konporta itzuliko lukeen balioak lauki bat.

Sistema konputazional guztia, oso konplexua izan arren, hizkuntza bitarra soilik ulertzen duten zirkuitu elektronikoz osatuta dago. Logika konputazionala abstrakzio maila baxuetako sistemak modelatzeaz eta optimizatzeaz arduratzen da.

## Kanpo estekak
Kilo

** kiloa** (**k** ikurra, minuskula) Nazioarteko Unitate Sistemaren 103 faktore bat adierazten duen aurrizki bat da. ( 1000).

Grezierazko χίλιοι, hitzetik dator, "mila" esan nahia duena.

## Kanpo estekak
Talca

**Talca** Txileko erdialdeko komuna eta hiri bat da, izen bereko probintziako eta Maule eskualdeko hiriburua, Erdialdeko haranean, Maule ibaitik hurbil. 232 km², 238.817 biztanle ditu.(2009)

Burdinbide gune eta errepide gune garrantzitsua da. Santiago eta Concepción hirien arteko industriagune nagusia da: janari-industria, ardogintza, zapatagintza, papergintza, destilategiak. 1692an sortu zuten hiria; 1742ko eta 1928ko lurrikarek erabat suntsitu zuten.

## Auzoak 
* Centro
* Barrio Norte
* Barrio Oriente
* La Florida
* Sur
* Mirador
* Suroriente
* Extremo Norte
* San Miguel
* Las Rastras

## Klima 

## Erreferentziak 
## Kanpo estekak 
*  talcako udalaren webgunea.

[thumb||200px|eskuinera|**Talca** komuna [Maule eskualdea|Maule eskualdean.]]
Irlanda (Kepa Junkera)

**Irlanda** 1991. urtean Kepa Junkera trikitilariak *Trikitixa Zoom* diskoaren barnean kaleratu zuen abesti bat da.

## Kanpo estekak 
* Kepa Junkeraren *Irlanda* abestia entzungai
The Velvet Underground

**The Velvet Underground** Ameriketako Estatu Batuakko New York hiriko rock musika talde bat izan zen. Nagusiki 1960ko hamarkadan jo izan zuen eta nahiz eta sekulako merkatal arrakastarik lortu ez izan eta urte gutxiko ibilbide motza izan, rockaren historian eragin handienetakoa izan duen musika taldeen artean sailkatu eta kultuzko taldea bilakatu da.

Andy Warhol artista ospetsuak ekoiztu zituen eta aldi batez Nico izeneko alemaniar abeslari eta modeloak ere taldean abestu izan zuen.

## Diskografia 
## Ikus, gainera 
* Lou Reed
* John Cale

## Kanpo estekak 
* The Velvet Underground musika taldearen webgunea
Medikuntza software

[thumb|*InVesalius*, [Ordenagailu bidezko Tomografia Axiala|Tomografien eta Erresonantzia magnetiko bidezko irudigintza erresonantzia magnetikoen bistaratze tridimentsionalerako software librea]].

**Medikuntza softwareak** helburu medikoetarako erabiltzen diren ordenagailu programa. Mediku gailu asko erabiltzen dira pazienteak behatzeko edo kontrolatzeko, softwareaz kontrolatzen direnak. Programa hauek osasun produktuak dira eta dagokien arautegia bete behar dute. Azpimarratzekoa da ingurune medikoan erabiltzen diren programa guztiak ez direla osasun produktuak.

## Sarrera 
* Monitoreak: maiztasun kardiakoa, presio arteriala, arnasketaren tasa, sentsoreen informazioa interpretatzeko eta era adierazgarri batetik monitore batean erakusteko softwarearen erabilera.
* Sendagaien ponpa: gailu hauek paziente mota zehatz batean plasma odola, gatz soluzioa edo bestelako medikazioa ponpatzeko programatuta dauden gailuak. Softwareak lanketaren prozeduren aspektu asko kontrolatzeko gaitasuna ematen du.
* Analisia: gailu askok, CAT eskanerrak esaterako, ematen dituzten landu gabeko datuak prozesatu eta jendearentzat egokitzen dute. Software honek datu hauek berrinterpretatzen ditu irudiak sortzeko, medikuek irakurri eta ulertu ahal dezaten.
* Sistema adituak: sortu den sistema adituen aldaera berri bat, momentu zehatz batean zer egin behar den adierazten duena. Aurrekoek baino erabilera txikiagoa dute.
* Informatikako mediku: Enpresarentzako eta medikamendu informazio softwarea.
* Entregaren terapia: taupada-markagailuen zein desfibrilatzaile txertatuen softwareak tolerantzia ematen die hutsegiteei, denbora errealean, larria dena bihotz erritmoaren zaintzan eta dagokion terapian.
* Osasun-laguntza eta programa informatiko hezitzaileak: ikastetxe gisa erabilitako software edo osasunaren profesionalentzako ikasketa-tresna.
* Kudeaketa medikoaren softwarea: neurrira egindako]] edo paketatuko tresna, datuen eguneratzea baimentzen dutena osasun entitateen kudeaketarako, ospitaleak, erietxeak, klinikoak, kontsultategiak, etab. Moduluak: txandak, medikuak, seguruak, farmazia, internatzeak, erosketak, ordainketak, fakturazioa, sistemak, pazienteak, historia klinikoa,etab.

## Kanpo estekak
Metalinguistika

**Metalinguistikak** hizkuntzaren, kulturaren eta gizartearen beste aspektu batzuen arteko erlazioa aztertzen du. Metalinguistika hizkuntzalaritzaren adartzat jotzen da eta arduratzen da hizkuntzarekin batera hizkuntzalariekiko harremana duten beste hainbat kultura elementurekin. Hitz bidezko eta hitzik gabeko komunikazioen arteko harremanak aztertzen ditu, eta hizkuntza bakoitzaren kultura testuingurua.

## Testu edo diskurtso metalinguistikoa 
Testu tipologian, testu edo diskurtso metalinguistikotzat hartzen da testu edo diskurtso bat baldin **gai nagusia hizkuntza bera** bada, batez ere hizkuntza deskribatzeko terminologia akademiko zehatza erabiltzen baldin bada.

## Ikus, gainera 
* Etimologia

## Kanpo estekak
ELIZA programa informatikoa

** ELIZA** Joseph Weizenbaum-ek 1966an diseinatutako programa bat da Berak Carl Rogers psikologoa parodiatzen zuen eta erabiltzailearekin elkarrizketa koherente bat mantentzen saiatzen zen.

## Funtzionamendua 
ELIZAk idatzitako esaldian gako-hitzak bilatzen ditu, eta bere datu-basean erregistratuta duen esaldi batekin erantzuten du.

Batzuetan,elkarrizketa bot honen erantzunek hain sinesgarriak ematen zuten, lehen aldiz harekin hitz egitean, batzuek sinetsi egiten baitzuten gizaki batekin hizketan ari zirela. Hala ere, honek muga bat izan zuen erabiltzaileak mezu subliminal edo inplizituak aurkitzen zituenean botaren erantzunetan. Puntu honetara iritsita, elkarrizketa inkoherentea bihurtzen zen.

Botak ezagutzen ez zuen esaldi bat idazten zenean, berak adierazpen berdina idazten zuen galdera edo hausnarketa gisa.

## Ikus, gainera 
* Bot konbertsazionala
* Adimen artifiziala
* Turingen testa
* Txinatar gela
* Dr. Abuse

## Kanpo estekak 
* Javascripten oinarritutako ELIZAren bertsioa
* ELIZAren iturburu-kodea, Java hizkuntzan.
* ELIZAren beste inplementazio bat, Java hizkuntzan.
* ELIZA, C hizkuntzan.
* ELIZAren perl modulua, inplementazioa eta tutoriala.
* ELIZA, AOL Instant Messengerrerako.
* ELIZAren bertsioak, Macintosh Classic eta Mac OS X sistema eragileetarako.
* ELIZAren Python bertsioa.
* ELIZArekin eginiko berriketak.
* ELIZAren analisia.
Verbatim

***Verbatim*** sententzia, esaldi, aipamen, edo testu-sekuentzia baten erreprodukzio doi-doia da. Hitzak leku berean agertzen dira, ordena berean, parafrasirik, ordezkapenik edo edozein motatako laburpenik gabe, adiera alda dezakeen garrantzirik gabeko aldaketa bat egin gabe.

## Ikus, gainera 
* *Ibidem* (aipamenetan erabiltzen den latindar Jatorriko hitza, aurretik agertutako beste aipamen batean jadanik erabilitako iturburura aipatzeko)
* *Op. Cit.* ( *Opusaren citatum*/ *opera citato*ren apokopea, "obra aipatua" esan nahi duena)
The Queen of Argyll

**The Queen of Argyll** (euskaraz *Argyllgo Erregina*) Eskoziako abesti herrikoi bat da. Silly Wizard folk musika taldeak 1983ko bere *Kiss the Tears Away* diskoaren barnean kaleratu zuen.

## Kanpo estekak 
* *The Queen of Argyll* abestia entzungai
Lenny Kravitz

**Leonard Albert "Lenny" Kravitz** (1964ko maiatzaren 26a, Brooklyn, New York) estatubatuar rock, funk, hard rock, reggae eta folk musikagile, abeslari eta ekoizle bat da. Aitaren aldetik jatorri judua du, amaren aldetik, berriz, bahamar-afrikarra.

## Diskografia 
### Diskoak 
### Singleak 
## Birak 
* Universal Love Tour.
* Circus Tour.
* The Freedom Tour.
* Lenny Tour.
* The Baptism Tour.
* Electric Church Tour: One Night Only.
* Get On The Bus Mini-Tour.
* Love Revolution Tour (2008).
* Rock in Rio
* Llr 20 (09) Tour (2009).

## Filmografia 
* Precious (2009)
* Zoolander ( 2001)

## Kanpo estekak 
* Lenny Kravitz musikariaren webgunea 
* Lenny Kravitz musikariaren bloga
The Auld Pipe Reel-The Brolum

**The Auld Pipe Reel-The Brolum** (euskaraz *Gaita Zaharraren Reela-The Brolum*) berez Eskoziako reel bat eta abesti herrikoi batez osatutako abesti bat da. Silly Wizard musika taldeak 1978ko bere ''Caledonia's Hardy Sons* diskoaren barnean kaleratu zuen abesti bat da.

## Kanpo estekak 
* *The Auld Pipe Reel-The Brolum'' abestia entzungai
Scarce O'Tatties / Lyndhurst

'''Scarce O'Tatties / Lyndhurst'* Eskoziako giga dantza batez eta abesti herrikoi batez osatutako abesti bat da. Silly Wizard musika taldeak 1979. urtean bere *So Many Partings* diskoaren barnean plazaratu zuen.

## Kanpo estekak 
* *Scarce O'Tatties / Lyndhurst'' abestia entzungai
Miss Patricia Meagher-Laura Lynn Cunningham

**Miss Patricia Meagher-Laura Lynn Cunningham** Eskoziako bi giga dantza herrikoiez osatutako abesti bat da. Silly Wizard musika taldeak 1981. urtean bere *Wild and Beautiful* diskoaren barnean plazaratu zuen.

## Kanpo estekak 
* *Miss Patricia Meagher-Laura Lynn Cunningham* abestia entzungai
Music for a Found Harmonia (Patrick Street)

**Music for a Found Harmonia** jatorriz 1984ean Penguin Cafe Orchestra ingeles musika taldeak konposatu eta jotako izenburuko bereko abesti baten Patrick Street irlandar musika taldeak burututako bertsio bat da. 1997. urtean *Irish Times* diskoaren barnean plazaratu zuten.

## Kanpo estekak 
* Patrick Street musika taldearen *Music for a Found Harmonia* bertsioa entzungai
* Penguin Cafe Orchestra musika taldearen jatorrizko *Music for a Found Harmonia* abestia entzungai
The Donegal Reel

**The Donegal Reel** Irlandako ipar-mendebaldean dagoen Donegal konderrian jatorria duen reel bat da. Hainbat musika taldeek abesti honen bertsioak plazaratu ohi izan dituzte. Ohitura legez banjo, trikiti, biolin edo tin whistle txirulaz jo ohi da, horien artean folk eta zelta musikako The Dubliners edota De Dannan bezalako musika talde nabarmenak daude.

## Kanpo estekak 
* The Dubliners musika taldearen *The Donegal Reel* abestiaren bertsioa zuzeneko emanaldi batean ikusgai eta entzungai
* *The Donegal Reel* abestiaren bertsioa zuzeneko emanaldi batean ikusgai eta entzungai
Mo Chuahlag Laghach (My Kindly Sweetheart)

**Mo Chuahlag Laghach (My Kindly Sweetheart)** (euskaraz *Nire Bihotzeko Maitea*) Eskoziako reel doinu herrikoi bat da. Silly Wizard musika taldeak 1978an bere ''Caledonia's Hardy Sons* diskoan kaleratu zuen.

## Kanpo estekak 
* *Mo Chuahlag Laghach (My Kindly Sweetheart)'' abestia entzungai
Ar Hyd y Nos

**Ar Hyd y Nos** (euskaraz *Dena Gauez*) Galesko gabon kanta herrikoi bat da. Lehenbiziko aldiz 1784. urtean argitaratutako Edward Jones idazleraren *Musical and Poetical Relics of the Welsh Bards* liburuan agertzen da. Galeserazko hitzak John Ceiriog Hughes olerkariak idatzi zituen. Hainbat hizkuntzetara itzuli izan da, horien artean ingelesa eta bretainiera dauldelarik.

## Kanpo estekak 
* *Ar Hyd y Nos* abestia entzungai
Jura (argipena)

**Jura** hitzak adiera batzuk ditu.

## Lotutako kontzeptuak 
* Jura mendigunea: Alpeetatik iparralderako mendilerroa. Bere izenetik beste kontzeptu batzuk eratorri dira:
* Jura: Suitzako mugen barneko nazio edo herri frantses hiztuna. Egun bi zatitan banatuta dago:
** Jura: 1978tik kantonamendu bereizia; ofizialki *République et Canton du Jura* deitua. Bertan Jura gazta ekoizten da eta Delémont bere hiriburuan *Jura libre* izeneko egunkaria dago.
** Hegoaldeko Jura (*Jura-Sud*) edo Bernatar Jura (*Jura bernois*): 1974ko erreferendumean aipatu kantonamendutik kanpo geratu zen eskualdea.
* Jura: Frantziako departamendua.
** Jura: departamendu horretan ekoiztutako ardoa.
* Jurasikoa: garai geologikoa.
* Montes Jura: Ilargiko mendilerroa.

## Bestelakoak 
* Jura, Eskoziako gaeleraz Diùra, Eskoziako uhartea.
** ''Isle of Jura: uharteko distilategi edo whiski ekoizlea.
* Jūra: Lituaniako ibaia.

## Erreferentziak
John Goodman

**Jonathan Stephen** "**John**" **Goodman** (Saint Louis, Missouri, 1952ko ekainaren 20a) estatubatuar telebista eta zinemako aktore bat da. Nagusiki komedia filmak antzeztu izan ditu.

## Filmografia hautatua 
Coen anaien filma ugari antzeztu izan ditu, esate batetarako *Revenge of the Nerds* (1984), *Raising Arizona* (1987), *Barton Fink* (1991), *King Ralph* (1991), *Born Yesterday* (1993), *The Flintstones* (1994), *The Big Lebowski* (1998), *Fallen* (1998) edota *O Brother, Where Art Thou?* (2000), Bestalde *In the Electric Mist* (2009) filma ere antzeztu zuen.

Telebistan 1988 eta 1997 bitartean *Roseanne* telesaila arrakastatsuan Rosseanne protagonistaren Dan Conner izeneko senarraren papera antzeztu zuen, honi esker 1993. urtean Gizonezko Aktore Onenaren Urrezko Globo Saria irabazi zuen.

## Kanpo loturak 
* John Goodman aktorearen IMDBko fitxa ikusgai
Eddie Murphy

'*Edward Regan *Eddie* Murphy*' (1961eko apirilaren 3a, Brooklyn, New York) estatubatuar aktore, zinema zuzendari, abeslari, idazle eta umorista bat da.

Bere filma ospetsuenen artean *48 Hrs.* (1982), *Trading Places* (1983), *Beverly Hills Cop* (1984), *The Golden Child* (1986), *Beverly Hills Cop II* (1987), *Coming to America* (1988), *Harlem Nights* (1989), *Another 48 Hrs.* (1990), *Boomerang* (1992), *Beverly Hills Cop III* (1994), *Vampire in Brooklyn* (1995), *The Nutty Professor* (1996), *Dr. Dolittle* (1998), *Holy Man* (1998), *Shrek* (2001, ahotsa), *Dreamgirls* (2006) eta *Norbit* (2007) daude.

*Shrek* marrazki bizidun filmean ere astoaren ahotsa berak jarri zuen.

## Kanpo estekak 
* Eddie Murphy aktorearen IMDBko fitxa ikusgai
Ermua (argipena)

**Ermua** edo **Hermua** hitzek adiera batzuk dituzte.

* Ermua: Bizkaiko udalerria.
* Ermua (289 m): Bizkaiko mendia.
* Hermua: Arabako herria, Barrundian.
* Ermuko Andre Mariaren santutegia: Laudioko eraikina.
* Sallobente-Ermuaran: Elgoibarko auzoa.
John Turturro

**John Michael Turturro** (1957ko otsailaren 28a, Brooklyn, New York) estatubatuar antzerki eta zinemako aktore, zinema zuzendari eta gidoigile bat da.

Berak antzeztutako filma ospetsuenen artean *The Color of Money* (1986), *Do the Right Thing* (1989), *State of Grace* (1990), ''Miller's Crossing* (1990), *Barton Fink* (1991), *Fearless* (1993), *Quiz Show* (1994), *Rounders* (1998), *The Big Lebowski* (1998), *O Brother, Where Art Thou?* (2000), *Transformers* (2007), *Transformers: Revenge of the Fallen* (2009), *Transformers: Dark of the Moon* (2011) edota *Exodus: Gods and Kings'' (2014) daude.

## Kanpo estekak 
* John Turturro aktorearen IMDBko fitxa ikusgai
Monymusk Lads

**Monymusk Lads** (euskaraz *Monymuskeko Mutilak*) Eskoziako abesti herrikoi bat da. Silly Wizard folk musika taldeak 1978. urtean ''Caledonia's Hardy Sons* diskoaren barnean plazaratu zuen.

## Kanpo estekak 
* *Monymusk Lads'' abestia entzungai
Magnolia (generoa)

***Magnolia*** 210 espezie inguruko landare loredun genero bat da, Magnoliaceae familiakoa. Izena Montpellierko Lorategi Botanikoaren Pierre Magnol zuzendariaren omenez du. Espezie ezagunena Magnolia lorandia da, askotan *Magnolia* soilez izendatua.

*Magnolia* antzinako genero bat da. Erleak agertu baino lehenago garatu ziren eta, horregatik, loreak kakalardoek polinizatzeko egituratu.

*Magnolia* espeziek bi jatorri dituzte: bata Asia ekialde eta hego-ekialdean, bestea Ipar Amerika ekialdean, Erdialdeko Amerika eta Hego Amerikako zenbait leku.

## Espezie hautatuak 
## Erreferentziak
Ortodoxia

**Ortodoxia** gizarte edo talde batean dotrina, ideologia edo iritzi zuzen eta nagusiari deritzo, heterodoxia osatzen duten iritzi eta jokabideak ez bezala.

## Terminoaren jatorria 
thumb|Eusebio Zesarekoaren *Historia Ecclesiastica*, 330. urteko *Elizaren Historia*, non lehen aldiz definitu ziren *orto-doxia*, iritzi zuzena, eta *hetero-doxiak,* beste iritziak.
Kristautasunaren lehen mendeetan, doktrina eta fede dogmak guztiz zehaztugabe zeuden garaietan, hainbat korronte eta pentsalari kristauen kezka izan zen kristautasunaren era zuzen bat finkatzea. Pentsalari horietaklo batek, Eusebio Zesareakoak, defenditu zuen Jesusen beraren pentsakera eta adibide zehatza zela orto-doxia, iritzi zuzena grezieraz, eta iritzi horrek hasieratik, mende horietan (aipua 330. urteko Eusebioren Elizaren Historikoa da) gaiztoen eraso eta manipulazioak jasan dituela, Deabruak inspiratutako "hetero-doxiak", beste iritziak literalki.

Ikuspegi kristau horretan, ortodoxia lehenago dator, lehen bide zuzena baita, eta heterodoxiak ondorengo eraldaketak dira; baina, egiazki, kristautasunaren hastapenetan ikuspegi heterodoxotzat joak gero zuzentzat emandako baino lehenago hedatu ziren Paestinan, Sirian, Asia Minorrean, Erroman edo Egipto. Dibertsitate teologiko horretan, azkenean garaile edo nagusi suertatu zen korronteak historiaren berridazketa egin ahal izan zuen, atzera begiratuz korronte batzuk heterodoxotzat izendatuz. Izatez ortodoxia eta heterodoxia bi alorretan sailkatzeko prozesua geldoa eta zalantzazkoa izan zen.

## Erreferentziak 
## Bibliografia 
* Piñero Sáenz, Antonio (2007), Los Cristianismos Derrotados. ISBN 13 9788441420052.

## Kanpoko loturak
Magnolia (argipena)

**Magnolia** honakoa izan daiteke:
* Magnolia, landare genero bat
** Magnolia lorandia (*Magnolia grandiflora*), sarri "Magnolia" izen soilaz deitua.
* *Magnolia*, 1999ko estatubatuar filma.
* Estatu Batuetako hiri ugari:
** Magnolia (Arkansas)
** Magnolia (Delaware)
** Magnolia (Illinois)
** Magnolia (Iowa)
** Magnolia (Ipar Carolina)
** Magnolia (Kentucky)
** Magnolia (Louisiana)
** Magnolia (Minnesota)
** Magnolia (Mississippi)
** Magnolia (New Jersey)
** Magnolia (Ohio)
** Magnolia (Texas)
** Magnolia (Wisconsin)
* 1060 Magnolia asteroidea
* Magnolia CMS, software libreko aplikazioa.
Ahuakateondo

**Ahuakateondoa** (*Persea americana*) jatorriz Mexiko erdialdeko zuhaitza da, Lauraceae familiakoa kanela, kanforrondoa eta ereinotzaren antzera. Haren fruitua **ahuakatea** da (botanikoki hazi bakarreko baia), sukaldaritzan oso estimatua eta udare-itxurakoa, arrautza-itxurakoa edo esferikoa izan daitekeena.

## Ezaugarriak 
Hosto iraunkorreko fruta-arbola da, eta 15 m garai izan daiteke.
Adaburu zabala, eta adar ugariak ditu ahuakateondoak.

### Zurtoina – Azala 
Zurtoina zimurtsua da, eta azala leuna eta gris argia.

### Hostoak 
Ahuakateondoaren hostoak bakunak, txandakatuak, larrukarak, distiratsuak, obalak eta handiak dira.

### Loreak 
Loreak —horixkak— txikiak dira, eta mordoxkatan sortzen dira.
Fitxategi:Aguakatea loretan apirilean.jpg
Fitxategi:Aguakate loreak apirilean.jpg

### Fruituak 
thumb|ezkerrera|200px|Ahuakate erdibitu bat, mamia eta hazia agerian.
Fruitua —ahuakatea— drupa motakoa da, mamitsua, eta hazi bakarrekoa.

## Habitata 
Ahuakateondoa, jatorriz, Mexikokoa da.
Ondo hazteko, lurzoru sakon eta iragazkorra behar du.

## Erabilera 
Ahuakate olioak ahalmen antioxidatzaileak ditu.
Gantz-azido monoasegabeak ditu ahuakateak -organismorako osasuntsuak-, eta A, E, B1, B2 eta B3 bitaminak.

Oso kalorikoa eta olio ugarikoa denez, ahuakatea ez da sarritan jan behar.

Ahuakateondoa apaingarri gisa erabiltzen da parkeetan.
## Erreferentziak 
* Artikulu honen edukiaren zati bat Botanika.wikispaces.com webgunetik hartu da, CC BY-SA 3.0 lizentziapean.
Clos Lucé

**Clos Lucé** Pizkunde garaiko jauretxea da, Frantziako Indre eta Loira departamenduko Amboise udalerrian dagoena. Margarita Angulemakoa eta Frantzisko I.a Frantziakoa anai-arrebek hemen igaro zuten gaztaroaren zati bat. Eta, Frantzisko I.ak gonbidaturik, bertan pasatu zituen Leonardo da Vincik bizitzako azken hiru urteak, 1516tik 1519ko maiatzaren 2ra.

1862tik Monumentu historiko izendaturik dago.

## Erreferentziak 
## Kanpo estekak 
* ,  Webgune ofiziala
* , ,  Châteaux de la Loire: Château du Clos-Lucé Parc Leonardo da Vinci
Software fabrika

** Software fabrika** softwarearen industriako enpresa da. Horien helburua beren bezeroekin adostutako softwarea garatzea da.
Oro har, ** software fabriken** diru-sarrera nagusiak garatutako software proiektuen salmenta eta softwarea garatzeko pertsonen ordu salmenta dira. Eskuarki aplikazio informatiko garatuen jabetza intelektualak bezeroari dagozkio.

Gehienetan ** softwarearen fabrikak** diru-sarrera gehigarriak ditu bezeroei eskaintzen dizkien mantentze zerbitzuei esker, hala nola, eguneratzea, zabaltzea, laguntzea, etab.

software-produktuen fabrika batek eta ** softwarearen fabrika** batek ezberdintasun handi bat dute. Izan ere, software-produektuen fabrika batek garatzen dituen aplikazio informatikoetan jabetza intelektuala enpresa horri dagokio eta ez bezeroari.

## Kanpo estekak 
* Fabricas de Software webgunea (Gazteleraz)
* Lehen software fabrikak (Gazteleraz)
Spike Lee

'*Shelton Jackson *Spike* Lee*' (1957ko martxoaren 20a, Atlanta, Georgia), estatubatuar zinema-zuzendari, ekoizle, gidoigile eta aktorea da.

Diru gutxiz ekin zion bere lehen lanari, ''She's Gotta Have It* (1986): film hura berak idatzi, filmatu, ekoitzi, osatu eta zuzendu zuen. Nazioarteko ospea *Do the Right Thing*(1989) eta *Jungle Fever* (1990) filmekin lortu zuen. Afro-amerikarren egoeraren berri ematen du bere filmetan, eta jorratu dituen gaien artean arrazen arteko erlazioak, arrazakeria, komunikabideek gizartean duten eragina, hirietako kriminalitatea eta pobrezia, eta bestelako gai politikoak daude. 1992an, *Malcolm X* (1992) film biografikoa egin zuen: bertan Denzel Washington, Halle Berry, Samuel L. Jackson edo John Turturro aktoreekin lan egin eta haiek zuzentzeko aukera izan du.

## Filmografia 
### Zinema 
* 1977: *Last Hustle in Brooklyn* (film laburra)
* 1980: *The Answer* (laburmetraia)
* 1981: *Sarah* (laburmetraia)
* 1983: *Joe's Bed-Stuy Barbershop: We Cut Heads*
* 1986: *She's Gotta Have It*
* 1988: *School Daze*
* 1989: *Do the Right Thing*
* 1990: *Mo' Better Blues*
* 1991: *Jungle Fever*
* 1992: *Malcolm X*
* 1994: *Crooklyn*
* 1995: *Lumière et Compagnie* (film laburra)
* 1995: *Clockers*
* 1996: *Girl 6*
* 1996: *Get on the Bus*
* 1997: *4 Little Girls* (dokumentala)
* 1998: *He Got Game*
* 1999: *Summer of Sam*
* 2000: *Bamboozled*
* 2000: *The Original Kings of Comedy*
* 2001: *A Huey P. Newton Story*
* 2002: *25th Hour*
* 2002: *Jim Brown: All-American* (dokumentala)
* 2004: *She Hate Me*
* 2004: *Sucker Free City*
* 2006: *Inside Man*
* 2008: *Miracle at St. Anna*
* 2009: *Kobe Doin' Work* (dokumentala)
* 2010: *If God Is Willing and Da Creek Don't Rise* (dokumentala)
* 2012: *Red Hook Summer*
* 2013: *Oldboy*
* 2014: *Da Sweet Blood of Jesus*
* 2015: *Chi-Raq*
* 2016: *Michael Jackson's Journey from Motown to Off the Wall* (dokumentala)
* 2018: *BlacKkKlansman*
* 2020: *Da 5 Bloods*

### Telebista 
* 1998: *Freak*
* 2006: *When The Levees Broke: A Requiem in Four Acts*
* 2017−2019: *She's Gotta Have It*

### Bideoklipak 
* 1991: Prince: *Money Don't Matter 2 Night*
* 1995: Michael Jackson: *They Don't Care About Us''

## Erreferentziak
Ingurumen hezkuntza

[thumb|300px|**Ingurumen hezkuntza** lantzeko gunerik egokiena [ingurumena bera da.]]

**Ingurumen hezkuntza** pertsonei ingurumeneko elementu ezaugarri eta prozesuen berri eman eta bereziki gizakiek ingurumenean duten eraginaz sentsibilizazioa sortu, ingurumenari buruz nola jokatu behar duten erakutsi eta jokabide hori sustatzeko hezkuntza-ekintzen multzoa da. beste irakasgaien moduan, eskola eta ikastetxeetan egin badaiteke ere, ingurumen hezkuntzaren helburuak betetzeko modu egokiena ingurumenean bertan ikastea dela frogatu da, baserri-eskola naturaren interpretazio-zentroak bisitatuz eta tokiko esperientzia biziak garatuz. Jean-Jacques Rousseau jo daiteke hezkuntza ingurumenaren aitzindaritzat "natura gure lehenengo maisua" dela adierazi zuenean. Baina 1970eko hamarkadara arte itxaron behar izan zen nazioartean ingurumen hezkuntzari buruzko kezka zabaldu arte, 1972 urtean Estokolmon *Giza Ingurumenaren Nazio Batuen Konferentzia* ospatu zenean.

## Kanpo estekak
Fortuna Düsseldorf

thumb|250px|Kielen aurkako partida, 1981ean.
**Fortuna Düsseldorf** (izen osoa *Düsseldorfer Turn- und Sportverein Fortuna 1895 e.V.*), Alemaniako Düsseldorf hiriko futbol taldea da. Liga eta Kopa irabazteaz gain UEFA Intertoto Kopa ere irabaziak badituen arren, gaur egun bigarren mailan ari da.

## Historia 
Taldea 1919an sortu zen aurretik zeuden hiru klub elkartzerakoan, Flingern herriko *Turnverein Flingern* gimnasia taldea (1895ean sortua), *Düsseldorfer Fußballklub Spielverein* (1908) eta *FK Alemania 1911* (1911). 20. hamarkadaren bukaeran barrutiko txapelketak irabazi ondoren 1933an lortu zuten orain arteko Liga bakarra FC Schalke 04 taldeari 3 eta 0 irabazita. Rhur eskualdeko lehenengo talde txapelduna izan zen Fortuna Düsseldorf. 1936an ligako finala jokatu zuen baina galtzaile atera zen. 1937an Kopako finala jokatu zuen baina berriz ere galdu egin zuen.

Bigarren Mundu Gerraren ondoren taldea desmantelatua gelditu zen eta ondorengo urteetako emaitza txarren erruz 1964ean Bundesliga abiatzerakoan bigarren mailan ekin behar izan zion taldeak. 1966an lehen mailara igotzea lortu zuen baina urte bakarra egin zuen bertan. 1971ean berriz igo zen eta oraingoan 16 denboraldi jarraian jokatu zituen, emaitza aipagarririk gabe. Kopan ordea ondo aritu zen. Bost aldiz finala galdu ondoren 1979 eta 1980ko Kopak irabazi baitzituen. Errekor handi bat ezarri zuen gainera, izan ere 1978 eta 1981 artean kopako 18 partidu jarraian irabazi baitzituen. 1979an gainera Europako Errekoparen finala jokatu eta 4 eta 3 galdu zuen FC Barcelonaren aurka.

1987an jeitsi zenetik hona hainbat maila ezagutu ditu, baita hirugarren bundesliga ere 2008-09 denboraldian. Gaur egun bigarren mailan ari da. Bitxikeri bezala aipatu 2001 eta 2003 artean Die Toten Hosen punk musika taldea izan zela futbol taldearen babeslea.

## Uniformea 
Kolore gorria eta zuria konbinatzen ditu ekipamenduan.

## Palmaresa 
**Alemanian:**
* Liga (1): 1933
* Alemaniako Kopa (2): 1979, 1980

**Europan:**
* Europako Errekopa (0): finalista 1979an
* UEFA Intertoto Kopa (3): 1967, 1984, 1986

## Kanpo estekak
Delaware (ibaia)

**Delaware** () Estatu Batuetako ekialdeko ibaia da. New York estatuko Jefferson mendian jaiotzen da, eta Pennsylvania-New York, eta New York-New Jersey estatuen arteko muga egiten du. Ontziz ibil daiteke Trenton hiritik aurrera. Delawareko badian Ozeano Atlantikora isurtzen da, eta estuario zabala eratzen du Delaware eta New Jersey estatuen artean.

## Irudi galeria 

File:Hawk's Nest view of DelawareR.jpg|Kanoak Delaware ibaian (Hawk's Nest, New York)
File:2009-08-17 View north up the Delaware River from the Reading Railroad Bridge between Ewing, New Jersey and Lower Makefield Township, Pennsylvania.jpg|Erdialdeko Delaware ibaia, Ewingen (New Jersey)
File:Middle Delaware River above Walpack Bend.jpg|Delaware ibaia Walpack Benden
File:Skyline Philadelphia.JPG|Delaware ibaia Philadelphian

## Erreferentziak 
## Kanpo estekak 
*  Delaware ibaiaren arro hidrologikoaren partzuergoaren webgunea, state.nj.us
Laurehun eta berrogeita hamalau

**Laurehun eta berrogeita hamalau** (454) laurehun eta berrogeita hamahiruaren ondoren eta laurehun eta berrogeita hamabostaren aurretik doan zenbaki osoa da.
Jan Gaztelu-Etxegorri

**Jan Gaztelu-Etxegorri**, ezizenez **Jan deu Sabalòt** (Jeztaze, Zuberoa, 1896ko ekainaren 25a - 1981eko maiatzaren 28a) okzitanierazko idazlea izan zen.

## Biografia 
Historiaz zuberotarra eta hizkuntzaz egun bearnotarra den Jeztazen jaio zen ehungileak, errotazainak, eltzegileak eta musikariak zituen euskal jatorriko familia batean. Berau harotza izan zen, hil eta gero argitara eman zen *Margalida, la hilha deu praube* bere eleberriko protagonista bezala.

Bere lanbideaz gain gaskoizko antzerki lanak idazteari ekin zion. Antzezlanak beste batzuekin batera 1947an sortu zuen eta oraindik aktibo dagoen *Biarnés gaujós* taldeak taularatu zituen. Taldea Jeztazerentzat eskualdeburu papera jokatzen duen Salbaterra Bearnon kokatuta zegoen eta dago.

Marcel Gaztelu-Etxegorri bere semea Pirinioetako musika tresnen inguruan aditua da. Jeanne Reilhé-Gastellu emazteak jantzi tradizionalen joskintza tailerra zuen eta Marie-Thérèse Gastellu-Sabalot alabak ere bertan laguntzen zuen.

### Izenak 
Bere izen ofiziala *Jean-Baptiste Gastellu-Etchegorry* zen frantsesez. Bi euskal deiturak edo lehena erabiltzen zituen eta okzitanieraz *Jan Gastellú-Etxegorri * (IEOren grafian) edo *Yan Gastellu(-Etchegorry)* (frantsesean oinarritutako grafia fonetikoan) idazten zuen.

Horri baliatu zuen ezizena gehitu behar zaio: *Jan deu Sabalòt* (okzitaniera normalizatuan) edo *Yan dou Sabalot* (Felibritgeren grafian). Sabalòt Jeztaze eta Arribalda (Bearno) banatzen dituen erreka da. Izen eta ezizenaren artekoak ere erabili izan zituen: *Jan Gastellú-Sabalòt* kasurako.

## Lanak 
### Antzerkia 
* ''Marieta l'Auseròta*
* *Lo caminaire*
* *Los tres galants de la molièra*

### Narrazioa 
* *Margalida. La hilha deu praube*, eleberria. Ortheze, *Per Noste*, *A Tots* bilduma, 64. zkia., 1981.
* *Lo tison de Nadau*, ipuinak.

### Olerkiak 
* *Nosauts, los petits'' bezalako olerkiak idatzi zituen.

## Batasunaren alde 
Gaztelu Bearnoko felibre ezagunenetakoa izan zen; idazle jeztaztarrak, bestalde, zekienaren arabera herrian Frantziako Iraultza arte euskaraz mintzo zela zioen eta bere burua xarnegutzat jotzen zuen.

Institut d'Estudis Occitansen proposamenetan oinarritutako okzitaniera normalizatuaren eta Frederic Mistralek sortutako Felibritgek bultzatutako grafien erabiltzaileen artean zegoen ezinikusiaren aurrean **Jan deu Sabalòtek** hizkuntzaren alde aritzen ziren mugimenduen batasuna defendatu zuen. *Margalida. La hilha deu praube* bere eleberria bi joera horiek Bearnon dituzten elkarteek batera argitaratzea eskatu eta lortu egin zuen: Felibritgeren Bearnoko adarra den Escòla Gaston Febusek eta IEOren adar bearnesa den Per Nostek, alegia.

## Bere omenez 
Jeztaztarraren ekimen kulturalak garatu ziren Salbaterran *Yan Dou Sabalòt* izeneko etxagunea eraiki zuten eta bere omenezko oroitarria jarri zuten.

## Erreferentziak 
## Ikus, gainera 
* Jeztaze

## Kanpo estekak 
*   *Nosauts, los petits* olerkia.
*  Gazteluren *Lo sermon a la Glèisa* ipuin-sermoi umoristikoa Youtuben, 2008.
Laurehun eta berrogeita hemezortzi

**Laurehun eta berrogeita hemezortzi** (458) laurehun eta berrogeita hamazazpiaren ondoren eta laurehun eta berrogeita hemeretziaren aurretik doan zenbaki osoa da.
Kaltura

**Kaltura**k kode irekiko softwareko lehen plataforma sortu du, zeinak bideoen kudeaketa, sorkuntza, elkarrekintza eta lankidetza egiteko aukera ematen duen. Kaltura plataformak "rich-media"ren funtzionalitate aurreratu eta interaktiboak edozein web-orritan integratzeko aukera ematen du; hala nola argazkien, bideoen eta audioen bilaketa, igoera, inportazioa, edizioa, anotazioa, nahastea eta zatiketa.

Plataformak lankidetzarako funtzionalitateak ere baditu, non erabiltzaile taldeei aukera ematen dien elkarrekin sortzeko, editoreei aukera ematen dien eduki berrerabilgarria atzitzeko eta kudeatzeko Kaltura Networken bidez eta baita video advertising, editing profesional eta DVD printing bideo-zerbitzuen bildumak erabiltzeko ere.

Kalturaren kode irekia doakoa da eta erabilgarri dago web-diseinatzaileentzat, bai plataformaren hedapenen sorkuntzarako tresneria moduan, bai hedapen-pakete gisa edo CMS-an, blogging lekuetan eta Drupal,Wordpress eta Mediawiki gisako lankidetza-plataformetan erabiltzeko prest dauden plug-in gisa.

2006an sortua, Kalturaren aholkularitza eta kudeaketa taldearen partaide dira publizitate eta marketin arloko exekutiboak, eta baita open source alorrean eta arlo teknologikoan adituak diren enpresariak ere, ICQ-ren, Cyota-ren eta Destinator Technologies-en sortzailetariko batzuk, kasu. 2007ko merkaturatze publikoaren ondoren, zenbait sari eta aipamen irabazi ditu Kalturak New York-en, TechCrunch40 People’s Choice award (2007)  saria kasu.
2007ko irailaren 18a Mashable video-sharing ‘Open Web” award (2007), TWS ‘top 10’ societa’ 92008), AlwaysOn ‘Global 250’ sociedad’ (2008), Esguire Magazine’s nominazio bat, etorkizun handiko enpresari ’ empresa de Web 3.0’ (2008)

## Erreferentziak 
## Kanpo estekak 
* Kaltura - Kode ireki bideo plataforma
Laurehun eta berrogeita hamabost

**Laurehun eta berrogeita hamabost** (455) laurehun eta berrogeita hamalauaren ondoren eta laurehun eta berrogeita hamaseiaren aurretik doan zenbaki osoa da.

## Kanpo estekak
Laurehun eta berrogeita hamazazpi

**Laurehun eta berrogeita hamazazpi** (457) laurehun eta berrogeita hamaseiaren ondoren eta laurehun eta berrogeita hemezortziaren aurretik doan zenbaki osoa da.
Laurehun eta berrogeita hamasei

**Laurehun eta berrogeita hamasei** (456) laurehun eta berrogeita hamabostaren ondoren eta laurehun eta berrogeita hamazazpiaren aurretik doan zenbaki osoa da.

## Kanpo estekak
Laurehun eta berrogeita hemeretzi

**Laurehun eta berrogeita hemeretzi** (459) laurehun eta berrogeita hemezortziaren ondoren eta laurehun eta hirurogeiaren aurretik doan zenbaki osoa da.

## Kanpo estekak
Kanadako Zaldizko Polizia

thumb|250px|eskuinera|Kanadako Zaldizko Poliziako bi kide.

**Kanadako Zaldizko Polizia** (ingelesez *Royal Canadian Mounted Police* edo *RCMP*, eta frantsesez *Gendarmerie royale du Canada* edo *GRC*), herri hizkuntzan *Mounties* ezizenez deituak ("Zaldizkoak") Kanadako polizia federala eta nazionala da, hortaz lege federalen betetzearen bermatzailea da.

Ontario, Quebec eta Ternua eta Labrador probintziako zati batzuk ez beste(hauetan euren berezko poliziak baidituzte: Ontario Provincial Police, Sûreté du Québec, eta Royal Newfoundland Constabulary), Kanada herrialdeko lurralde ia guztian hedatuta dago. Horren ondorioz Zaldizko Polizia Kanadako polizia indar handiena da, 2005. urtean 23.466 kidek osatzen zutelarik.

Kanadako Zaldizko Polizia antzinako Ipar-Mendebaldeko Zaldizko Polizia (North West Mounted Police edo NWMP) eta Eremuko Poliziaren (Dominion Police) ondorengoak dira, bakoitza 1868 eta 1873. urteetan sortuak. 1904. urtean Ipar-Mendebaldeko Zaldizko Poliziak *Errege* edo *Erret* titulua eskuratu zuen, hortaz *Ipar-Mendebaldeko Zaldizko Errege Polizia* izena izatera iragan zen (Royal North West Mounted Police edo RNWMP). Ipar-Mendebaldeko Zaldizko Errege Polizia eta Eremuko Polizia elkartu ondoren ateratako polizia indar berriak 1920. urtean Kanadako Zaldizko Errege Polizia (Royal Canadian Mounted Police) izena jaso zuen.

## Kanpo estekak 
* Kanadako Zaldizko Poliziaren webgunea
Laurehun eta hirurogei

**Laurehun eta hirurogei** (460) laurehun eta berrogeita hemeretziaren ondoren eta laurehun eta hirurogeita bataren aurretik doan zenbaki osoa da.

## Kanpo estekak
Tubular Bells

***Tubular Bells*** (euskaraz *Kanpai tubularrak*) 1973ko Mike Oldfield (Reading, Ingalaterra, 1953) britainiar musikariaren abesti bat da. Izan ere, musikari horrek soilik 20 urte zituela kaleratutako lehenbiziko musika-lana izan zen. Gerora, musikariak berak lan horren hainbat bertsio kaleratu izan ditu.

Kantaren piano-solo zirraragarria 1973ko *The Exorcist* filmeko soinu bandaren zati eta filmaren beraren doinu ospetsua bilakatu zen.

*Tubular Bells* Mike Oldfielden bakarkako lehenengo diskoa izan zen, baina musikariak ordurako ibilbide sendoa egina zuen musika munduan. Hamabost urte besterik ez zituela, The Sallyangie folk taldea sortu zuen arreba Sallyrekin, eta disko bat grabatu zuten elkarrekin halaber: *Children of the Sun* (1969). Gainera, Kevin Ayersek (Soft Machine) bere bakarkako proiektua laguntzeko sortutako *The Whole World* taldeko partaide ere izan zen bi diskotan: *Shooting at the Moon* (1970) eta *Whatevershebringswesing* (1971).

Oraindik ere Oldfielden lanik goraipatuena da, eta behin baino gehiagotan jo du harengana. 1992an *Tubular Bells II* argitaratu zuen, eta gerora iritsi ziren *Tubular Bells III* (1998) eta *Tubular Bells 2003* (2003) lanak.

## Konposizioen zerrenda 
### 1973ko jatorrizko edizioa 
**Alde bat**
* «Tubular Bells, Part One» – 25:58

**Bi aldea**
* «Tubular Bells, Part Two» – 23:20

### Deluxe edizioa (2009) 
Edizio horretan, jatorrizko diskoarekin batera beste bi konposizio eta mix berri bat jaso ziren.
* «Tubular Bells (Part One)» (2009 stereo mix) – 25:58
* «Tubular Bells (Part Two)» (2009 stereo mix) – 23:20
* «Mike Oldfield's Single» – 3:53
* «Sailor's Hornpipe» (Vivian Stanshall version) – 2:48

«The Sailor's Hornpipe» Olfieldek konposatutako musika tradizionalaren moldaketa da. 

## Erreferentziak 
## Ikus, gainera 
* *The Exorcist (filma)*

## Kanpo estekak 
* *Tubular Bells* abestia entzungai
* https://www.berria.eus/paperekoa/1942/036/001/2023-05-21/kanpaien-sinfonia.htm
* :Albuma Discogs webgunean.
Texas Rangers

[250px|eskuinera|thumb|Texas Rangers polizia indarraren omenezko estatua Texaseko Kapitolioaren aurrealdean, [Austin.]]

**Texas Rangers**, ofizialki **Texas Ranger Division** (euskaraz *Texaseko Zaintzaileak* edota *Texaseko Zaintzaileen Dibisioa*) Ameriketako Estatu Batuetako Texas estatuko polizia indar bat da. Polizia indar honen eskumena estatu horretara mugatzen da eta bere egoitza nagusia estatu hartako hiriburua den Austin hirian du.

Ofizialki 1835. urtean sortua izan zen. Stephen F. Austin kolono eta bide-erakusleak Texaseko Independentzia aurretik batzartu zituen eta bertako biztanleak apatxe eta komantxeen erasoetatik babesteko asmoz sortu zituen. 1823. urtean lehebiziko taldea izan zen Austingo Rangersak 10 kidetara besterik ez ziren ailegatzen. 1835. urtean jada ofizialku ezarrita zegoela, 100 gizonez osatutako 3 konpainiatan banaturik zegoen.

Euren berezko arma sei tirotako errebolberra zen, halere errifleak, lokarriak nahiz labanak ere erabili ohi zituzten, eta lasterrera aztarna jarraipenean, miaketan eta buruz-buruko borrokan trebatu ziren. Lasterrera gizon zaildu eta gogorren ospea bereganatu zuten.

Eurei buruzko garai hartako esaera batek honela zioen:

Gaur egun Mendebalde Urruneko filmeei eta baztez ere Chuck Norris aktoreak antzeztutako Walker, Texas Ranger telesailari esker gure artean aski ezagunak dira.

## Kanpo estekak 
* Texas Rangers polizia indarraren Ospearen Aretoaren webgunea eta museoa 
* Texas Rangers polizia indarraren webgunea
Gerezi-aranondo

**Gereziondo-aranondoa** (*Prunus cerasifera*) *Prunus* generoko zuhaitza da. *Prunus* generoak 200 espezie baino gehiago ditu, eta guztien berezitasun nabarmena da loraldi goiztiarra eta ikusgarria (neguaren amaieran, eta hostoak sortu aurretik).

''* da basaranaren izena latinez; *cerasifera'' izena ere latinetik eratorria da, eta «gerezi» esan nahi du (basagereziondoaren fruituarekin duen antzagatik).

## Ezaugarriak 
thumb|Prunus cerasifera, var. 'Mykla'
Hosto erorkorreko zuhaitz txikia da gerezi-aranondoa, 8 m garai nekez gainditzen duena.
Zuhaitzaren adaburua zabala eta goranzkoa da.

### Zurtoina – Azala 
Gerezi-aranondoaren azala leuna eta marroi iluna da.

### Hostoak 
Hostoak sinpleak, txandakatuak, obalatuak eta meheki horzdunak dira, purpura kolorekoak.

### Loreak 
Martxotik maiatzera loratzen da gerezi-aranondoa.
Loreak -zuriak edo arrosak- bakarka edo multzo txikitan sortzen dira, hostoak baino lehen.

### Fruituak 
Fruituak udan heltzen dira, eta gerezi txikien antzeko drupa gorriak dira.

## Habitata 
Jatorriz, Asiako mendebaldekoa da gerezi-aranondoa, baina beste herrialde askotan kultibatu dute espezie apaingarri gisa.

## Erabilera 
Lorategiak eta parkeak apaintzeko erabiltzen da: gerezi-aranondoaren hostoek kolore purpura dute, eta loraldia -*Prunus* generoko beste zuhaitzetan bezala- goiztiarra eta ikusgarria da.

Fruituak gordinik jan daitezke, edo marmeladak eta jeleak egiteko erabili.

## Erreferentziak 
* Artikulu honen edukiaren zati bat Botanika.wikispaces.com webgunetik hartu da, CC BY-SA 3.0 lizentziapean.